Magnus Kirt

Magnus Kirt (sündinud 10. aprillil 1990 Tõrvas) on eesti odaviskaja, Eesti rekordi omanik odaviskes.

Ta lõpetas 2009. aastal Tõrva Gümnaasiumi ning on õppinud Tallinna Tehnikaülikoolis ärinduse erialal. 

Karjäär
2014. aasta Euroopa meistrivõistlustel Zürichis sai ta odaviskes tulemusega 74.33 22. koha. 
Juulis 2015 Lõuna-Koreas Gwangjus toimunud suveuniversiaadil sai ta tulemusega 76.65 8. koha. 
2015. aasta Pekingi maailmameistrivõistlustel sai ta tulemusega 78.84 22. koha. 
2017. aasta Londoni maailmameistrivõistlustel sai ta tulemusega 80.48 11. koha.
2019. aasta Doha maailmameistrivõistlustel sai ta tulemusega 86,21 2. koha.

2018
2018. aastal püstitas ta odaviskes kolm Eesti rekordit. Hiliseim neist sündis 13. juulil 2018 IAAF-i Teemantliiga etapil Marokos Rabatis tulemusega 89.75.Raul Ojassaar. BLOGI | Ülivõimas! Magnus Kirt põrutas Teemantliiga etapil uueks Eesti rekordiks 89.75! Delfi Sport, 13.07.2018 Varasem Eesti rekord pärines 5. juunist 2018: Soomes Paavo Nurmi mängudel viskas ta 88.73."Saksamaa kahurväe seljatanud Magnus Kirt viskas Soomes Eesti rekordi" Postimees Sport, 05.06.2018 Sellest eelmine Eesti rekord oli tema enda kaks päeva varem Tartus Gustav Sule mälestusvõistlustel visatud 88.45. Ühtlasi on Kirt vasakukäeliste odaviskajate maailmarekordi omanik."Magnus Kirt sai omapärase maailmarekordi omanikuks" Postimees Sport, 05.06.2018

2018. aasta Euroopa meistrivõistlustel Berliinis võitis ta tulemusega 85.96 pronksmedali.Javelin Throw Men. Results. european-athletics.org. Vaadatud 09.08.2018

2019
2019. aastal on Kirt Eesti rekordit parandanud kahel korral – 20. juunil Tšehhis Ostravas viskas ta esmakordselt üle 90 meetri, võites IAAF World Challenge'i sarja kuuluva võistluse tulemusega 90.34. Kaks päeva hiljem, Soomes Kuortanes toimunud traditsioonilisel odaviskajate mõõduvõtul viis ta Eesti rekordi tulemuseni 90.61. Selle tulemusega läks Kirt maailma hooaja edetabeli liidriks. 29. augustil võitis Kirt Zürichis peetud Teemantliiga finaali, visates viimasel katsel 89.13.

2019. aasta MM-il Dohas sai Kirt kvalifikatsioonist tulemusega 88.36 Vetteri järel teisena edasi. Finaalvõistluse parim vise, teise katse 86.21 tõi Kirdile hõbemedali, võitis Grenada odaviskaja Peters tulemusega 86.89. Kirt sai oma viiendal katsel õlavigastuse, mis vajas operatsiooni.

Isikliku rekordi areng
AastaKuupäevKohtRiikTulemusMärkused201519. juuliValga82.2220156. septemberKohila86.6520183. juuniTartu88.45Eesti rekord20185. juuniTuru88.73Eesti rekord201813. juuliRabat89.75Eesti rekord201920. juuniOstrava90.34Eesti rekord201922. juuniKuortane90.61Eesti rekord

Tunnustus
2018 – Eesti aasta meessportlane
2018 – Eesti aasta meeskergejõustiklane
2019 – Eesti aasta meeskergejõustiklane
2019 – Eesti aasta meessportlane
2019 – Eesti Vabariigi spordipreemia (odaviskaja, võitis pronksmedali kergejõustiku Euroopa meistrivõistlustel ja valiti Eesti aasta parimaks meessportlaseks)
2020 – Eesti Vabariigi spordipreemia (MM-i odaviskes hõbemedal ning Teematliiga üldvõit) 
2024 – Valgamaa teenetemärk

Isiklikku
Tema isa oli Eesti kelgutamiskoondise peatreener Peeter Kirt. Ta elukaaslane on Läti seitsmevõistleja Laura Ikauniece. Neil sündis 2024. aasta 19. oktoobril poeg, kelle nimeks sai Lukas-Enzo Kirt.

Viited

Välislingid


Magnus_Kirt Track and Field Statistics veebilehel

Kategooria:Eesti odaviskajad
Kategooria:Sündinud 1990